பாலியல், வன்முறை இவ்விரண்டுமே இக்கால தொலைக்காட்சி நிகழ்ச்சிகளின் அடிப்படையாக அமைந்துள்ளது. நம்முடைய வீட்டுக்கு அழைக்க விரும்பாத மனிதர்களை தொலைக்காட்சி நிகழ்ச்சிகள் மூலமாக நாம் வரவழைக்கிறோம். நம்முடைய கைபேசி, நாம் பார்க்கும் இணையதளங்கள் YouTube மற்றும் FaceBook வழியாக நாம் காணும் காட்சிகள், உரையாடல்கள், படங்கள் இவைகள் மூலமாக நமது வாழ்க்கை பாதிக்கப்படுகிறது. ஆனால் இச்சாதனங்களை நாம் ஆக்கப்பூர்வமாகவும் உபயோகித்துக்கொள்ள முடியும். நாம் காணும் காட்சிகளில் எச்சரிக்கையில்லாதவர்களாயிருந்தால் நமக்குநாமே அழிவைத் தேடிக்கொள்ளுகிறவர்களாய் இருப்போம். 23ஆம் சங்கீதத்தைத் தழுவி TV-யைப் பற்றிய ஒரு கவிதையை நான் வாசிக்க நேர்ந்தது.